"SETSWANA PUO YA GAE R-3 MOPHATO 1 SETSWANA PUO YA GAE DITLHOKEGO TSA KGWEDITHARO KGWEDITHARO 3 PUISO LE MEDUMOPUO NAKO E E TSHITSINTSWENG YA GO RUTA Bonnye jwa nako:Diura di le 4 le metsotso e le 30 mo bekeng Bogolo jwa nako: Diura di le 5 mo bekeng DITENG/DIKGOPOLO/DIKGONO Ditirwana tsa letsatsi le letsatsi tsa medumopuo, metsotso e le 15 Boeletsa ditlhakanngwe le go simolola go ruta ditumammogo tse di pataganeng le tse di dumisegang mmogo. Tswelela ka ditirwana tsa go bopa mafoko. • Supa kamano ya ditlhaka le medumo e e emeng e le nosi • Boeletsa mafoko a setlhopha se le sengwe o dirise ditumanosi tse di bonolo tse di rutilweng sk. ala, aba, ila • Aga mafoko a a nang le ditlhaka di le tharo sk. bua, tau, ala, jj. • Dirisa ditumammogo tse di patagantsweng go bopa le go kgaoganya mafoko, sk. tlo-oga>tloga • Lemoga medumo e e pataganeng ya ditumammogo tse di tlwaelegileng (tl, tlh, th, ph) kwa tshimologong ya lefoko (tlala, tlhotlha, thala,phala) • Kgobokanya mafoko a a tlwaelegileng go ya ka go tshwana ga medumo. • Buisa medumopuo mo dipolelong le mo ditlhangweng tse dingwe Ditirwana tsa puiso tsa letsatsi le letsatsi: Puisokaelo ya ditlhopha (ditlhopha di le pedi mo letsatsing) le dinako tsa puisokaelo di le 2-3 mo bekeng Puisokopanelo Dithuto tsa barutwana botlhe di dirwa ga 2-3 mo bekeng metsoso e le 15 go dirisiwa bonnye setlhangwa se le sengwe mo bekeng: morutabana o bontsha barutwana botlhe dikgato tsotlhe. Bontsha togamaano ya menwana e le metlhano mo puisokopanelong mme o rotloetse barutwana go e dirisa mo puisokaelong le mo puisong ka nosi. • Barutwana botlhe ba buisa dibuka tse dikgolo kgotsa ditlhangwa tse dingwe tsa mokwalo o o godisitsweng le morutabana • Supa tatelano ya ditiragalo le maitshetlego a kgang • Dirisa bokafantle jwa buka go bonelapele bokhutlo le poloto. • Lemoga lebaka le tatelalo mo kgannyeng (sk. Modise ga a ya sekolong ka gonne o a lwala) • Araba dipotso tsa maemo a a kwa godimo go tswa mo temaneng e a e buisitseng (sk: O akanya…? Ke goreng…?) • Neela kakanyo ya gago mo go se o se buisitseng • Ranola tshedimosetso go tswa mo diphousetareng, mo ditshwantshong le mananeo a a bonolo (sk. khalentara/ alemanaka) Puisokaelo ka ditlhopha: Morutabana o dira le ditlhopha tse pedi tsa barutwana letsatsi lengwe le lengwe, a dirisa metsotso e le 15 le setlhopha sengwe le sengwe. Setlhopha sengwe le sengwe se dira le morutabana gabedi ka beke. • Buisetsa kwa godimo go tswa mo bukeng ya gago mo setlhopheng sa puisokaelo le morutabana, ke gore, setlhopha sotlhe se buisa kgang e e tshwanang • Dirisa medumopuo, metlhala ya tiriso le tshekatsheko ya popego le mafoko a a nnang a le teng mo phaposiborutelong fa o buisa • Itekole fa o buisa, o lemoge le go tlhaloganya mafoko • Buisa ka thelelo e e oketsegang le ka go tlhagisa maikutlo • Tswelela ka go bopa tlotlofoko e e tla nnang e le teng mo phaposiborutelong go tswa mo lenaneong la puiso e e sa rulaganyediwang, mo tlhatlhamanong e e tlhophilweng ka seemo le lenaane la mafoko a a tlhagelelang kgapetsakgapetsa Puiso ka bobedi kgotsa ka nosi (gararo ka beke) • Buisetsa morutwana-ka-wena kwa godimo • Buisa mokwalo wa gago le wa ba bangwe • Buisa dibuka tse di buisitsweng ka nako ya puisokabelano le dibuka tse di tswang kwa sekhutlwaneng sa puiso CAPS 67"